Document ID: 31999R0378

KOMISSION ASETUS (EY) N:o 378/1999,
annettu 19 päivänä helmikuuta 1999,
tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" annetun asetuksen (EY) N:o 2400/96 liitteen täydentämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92 (1), sellaisena kuin se on viimeksi muutettuna komission asetuksella (EY) N:o 1068/97 (2), ja erityisesti sen 6 artiklan 3 ja 4 kohdan,
sekä katsoo, että
Espanja, Ranska ja Kreikka ovat toimittaneet asetuksen (ETY) N:o 2081/92 5 artiklan mukaisesti komissiolle useiden nimitysten alkuperänimityksiä koskevat rekisteröintihakemukset,
asetuksen (ETY) N:o 2081/92 6 artiklan 1 kohdan mukaisesti on todettu, että hakemukset ovat kyseisen asetuksen mukaiset ja erityisesti, että ne sisältävät kaikki mainitun asetuksen 4 artiklassa säädetyt tiedot,
komissiolle ei ole toimitettu yhtään asetuksen (ETY) N:o 2081/92 7 artiklassa tarkoitettua väitettä sen jälkeen, kun tämän asetuksen liitteessä esitetyt nimitykset julkaistiin Euroopan yhteisöjen virallisessa lehdessä (3),
kyseiset nimitykset voidaan näin ollen kirjata suojattujen alkuperänimitysten ja suojattujen maantieteellisten merkintöjen rekisteriin, jolloin niitä suojellaan yhteisössä suojattuina alkuperänimityksinä, ja
tämän asetuksen liitteellä täydennetään komission asetuksen (EY) N:o 2400/96 (4), sellaisena kuin se on muutettuna asetuksella (EY) N:o 38/1999 (5), liitettä,
ON ANTANUT TÄMÄN ASETUKSEN:
1 artikla
Täydennetään asetuksen (EY) N:o 2400/96 liite tämän asetuksen liitteessä esitetyillä nimityksillä, ja kyseiset nimitykset kirjataan asetuksen (ETY) N:o 2081/92 6 artiklan 3 kohdassa tarkoitettuun suojattujen alkuperänimitysten ja suojattujen maantieteellisten merkintöjen rekisteriin suojattuina alkuperänimityksinä (SAN).
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä helmikuuta 1999.

Labels: 3
18
17
6